### NN 26/2026 (13.3.2026.), Pravilnik o izmjenama i dopuni Pravilnika o uvjetima i načinu rada ovlaštenih promatrača u ribarstvu

MINISTARSTVO POLJOPRIVREDE, ŠUMARSTVA I RIBARSTVA

296

Na temelju članka 48. stavka 5. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNI PRAVILNIKA O UVJETIMA I NAČINU RADA OVLAŠTENIH PROMATRAČA U RIBARSTVU

Članak 1.

U Pravilniku o uvjetima i načinu rada ovlaštenih promatrača u ribarstvu (»Narodne novine«, br. 52/23. i 35/25.) članak 7. mijenja se i glasi:

»(1) Ovlašteni znanstveni promatrač dužan je dokazati zdravstvenu sposobnost te, u skladu s propisom kojim su uređena zvanja i svjedodžbe o osposobljenosti pomoraca, završiti program izobrazbe D2 – Temeljna sigurnost na brodu.

(2) Ovlašteni kontrolni promatrač dužan je prije početka obavljanja svojih dužnosti posjedovati važeću:

– Potvrdu o odslušanom tečaju »Osobno preživljavanje« ili Svjedodžbu o dopunskoj osposobljenosti za Temeljnu sigurnost na brodu ili Svjedodžbu Basic Offshore Safety Induction and Emergency Training (BOSIET)

– Svjedodžbu o zdravstvenoj sposobnosti člana posade broda izdanu od strane ovlaštenog liječnika u Republici Hrvatskoj ili zemlji s kojom Republika Hrvatska ima potpisan sporazum o međusobnom priznavanju svjedodžbi ili svjedodžbu o zdravstvenoj sposobnosti offshore zaposlenika izdanu od strane ovlaštenog liječnika od strane udruženja UKOOA.

(3) Potvrda odnosno svjedodžba iz stavka 2. podstavka 1. ovoga članka mora biti izdana najviše pet (5) godina prije predviđenog kraja obavljanja dužnosti promatrača.

(4) Svjedodžba iz stavka 2. podstavka 2. ovoga članka mora biti važeća za vrijeme obavljanja poslova promatrača.

(5) Troškove nastale za utvrđivanje zdravstvene sposobnosti ovlaštenih promatrača i izobrazbe iz stavaka 1. i 2. ovoga članka snosi poslodavac.

(6) Zaštitnu i radnu odjeću i obuću te radnu opremu za ovlaštenog promatrača dužan je osigurati poslodavac u skladu s poslovima koje ovlašteni promatrač obavlja.«.

Članak 2.

U članku 10. stavku 1. riječi: »za kalendarsku godinu« brišu se.

Stavak 3. mijenja se i glasi:

»(3) Program rada kontrolnih promatrača iz stavka 1. ovoga članka objavljuje se na mrežnoj stranici Ministarstva (https://ribarstvo.mps.hr/).«.

Stavak 4. briše se.

Članak 3.

U članku 12. stavak 2. mijenja se i glasi:

»(2) Uz potpisani zahtjev iz stavka 1. ovoga članka potrebno je priložiti:

– presliku važeće osobne iskaznice ili putovnice podnositelja zahtjeva

– presliku diplome o postignutom stupnju obrazovanja, ako je primjenjivo

– dokaz o statusu studenta, ako je primjenjivo

– potpisanu izjavu o postojanju ili nepostojanju sukoba interesa

– za znanstvene promatrače dokumente iz članka 7. stavka 1. ovoga Pravilnika odnosno za kontrolne promatrače dokumente iz članka 7. stavka 2. ovoga Pravilnika.«.

Iza stavka 4. dodaje se novi stavak 5. koji glasi:

»(5) Iznimno od stavka 4. ovoga članka zahtjev za imenovanjem kontrolnog promatrača može se podnijeti i putem elektroničke pošte na e-adresu: morsko.ribarstvo@mps.hr.«.

Dosadašnji stavci 5. do 8. postaju stavci 6. do 9.

Članak 4.

U cijelom tekstu Pravilnika o uvjetima i načinu rada ovlaštenih promatrača u ribarstvu (»Narodne novine br. 52/23. i 35/25.) broj: »24-05« zamjenjuje se brojem: »25-04«.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/21-01/39
 Urbroj: 525-12/718-26-19
 Zagreb, 11. ožujka 2026.

Potpredsjednik Vlade
 i ministar
 David Vlajčić, v. r.